Jan Rhaap releases fourth album – Elmboog na Bo – Artslink.co.za
Starburst Promotions | Feb 19, 2021
Jan Rhaap stel vierdie album vry – Elmboog na bo!
Liefde en positiwiteit seëvier in nuwe Jan Rhaap album!
ELMBOOG NA BO spog met dertien oorspronklike snitte wat almal noukeurig gekies en verwerk is om die perfekte eindproduk te skep. Hy het juis voorbrand vir die album met dié titelsnit gemaak toe hy onlangs 'n musiekvideo saam met die ELMBOOG NA BO-uitdaging op sosiale media van stapel gestuur het. Tydens hierdie uitdaging word jy uitgedaag om, op video, 'n shooter van jou keuse in die vou van jou arm vas te knyp en te drink en dan jou vriende uit te daag om dieselfde te doen. En natuurlik is Suid-Afrikaners gaande daaroor en daag almal mekaar oor en weer uit wat groot pret tot gevolg het en vir heerlike kykgenot sorg!
Maak jou Maak(e) wat in 2020 vrygestel is en ook op die album verskyn is uitstekend deur die publiek en radiostasies landswyd ontvang. Dit het vir maande lank bo-aan die trefferparades van stasies gepryk en die musiekvideo is ook gereeld op die kassie te sien.